கேள்வி: மரியம் அல்-கவாஜா - இளமை வாழ்க்கை பற்றி விளக்கவும்.
பதில்: அல்-கவாஜா சிரியா தாய் கதீஜா அல்மௌசவி மற்றும் பகுரைன்-டென்மார்க் மனித உரிமை ஆர்வலர் அப்துல் ஹாதி அல்-கவாஜாவுக்கு பிறந்தார். இவரின் தந்தை 1980 களின் நடுப்பகுதியில் இருந்து பகுரைனில் தேடப்பட்டு வந்த குற்றவாளியாக இருந்தார். இரண்டு வயதில் இவரது குடும்பம் டென்மார்க்கில் அரசியல் தஞ்சம் பெற்றது. 2009 ஆம் ஆண்டில் பகுரைன் பல்கலைக்கழகத்தில் பட்டம் பெற்ற பிறகு, அல்-கவாஜா அமெரிக்காவில் ஒரு வருடம் பிரௌன் பல்கலைக்கழகம் புல்பிரைட் உதவித்தொகைப் பெற்று படித்தார். இருப்பினும், 2010 ஆம் ஆண்டின் நடுப்பகுதியில் இவர் பகுரைனுக்குத் திரும்பியபோது, இவரின் தந்தையின் மனித உரிமைகள் பணி காரணமாக மக்கள் தொடர்பு அல்லது கல்வியில் வேலை பெற முடியவில்லை. அதற்குப் பதிலாக தனது தந்தையால் நிறுவப்பட்ட பகுரைன் மனித உரிமைகள் மையத்தில் சேர்ந்தார். அங்கு இவர் வெளியுறவு அலுவலகத்திற்கு தலைமை தாங்கி துணைத் தலைவராக ஆனார். மையத்தின் தலைவர் நபீல் ரஜாப், காவலில் இருந்த காலங்களில் இவர் செயல் தலைவராகப் பணியாற்றினார். 22 ஜூன் 2011 அன்று, 2011-2012 பகுரைன் ஜனநாயக சார்பு எழுச்சியில் அவரது பங்கிற்காக "பயங்கரவாத அமைப்பை ஒழுங்கமைத்து நிர்வகித்த" குற்றச்சாட்டின் பேரில் அல்-கவாஜாவின் தந்தைக்கு இராணுவ நீதிமன்றத்தில் ஆயுள் தண்டனை விதிக்கப்பட்டது.
கேள்வி: மரியம் அல்-கவாஜா - மனித உரிமைப் போராட்டம் பற்றி தகவல் சொல்.
பதில்: அல்-கவாஜா இளம் வயதிலிருந்தே போராட்டங்களில் பங்கேற்பதிலும், மனித உரிமை அமைப்புகளுக்கு தன்னார்வத் தொண்டுப் பணிகளை செய்வதிலும் தீவிரமாக இருந்தார். பகுரைனுக்கு வந்து அங்குள்ள நிலைமை குறித்து அறிக்கை அளித்த பத்திரிகையாளர்களுக்கு இவர் ஒரு மொழிபெயர்ப்பாளராகவும் பணியாற்றினார். 2006 ஆம் ஆண்டில், நியூயார்க் நகரில் உள்ள ஐக்கிய நாடுகள் அவை சென்று, பொதுச்செயலாளரின் உதவியாளரைச் சந்தித்து, பிரதமர் தனது மனித உரிமை மீறல்கள் காரணமாக பதவி விலகக் கோரும் மனுவை ஒப்படைக்கும் குழுவின் ஒரு பகுதியாக அல்-கவாஜா இருந்தார். 2008 ஆம் ஆண்டில், பகுரைனில் மத சுதந்திரம் குறித்து ஐக்கிய அமெரிக்கப் பேரவை சாட்சியமளிக்க டாம் லான்டோஸ் தலைவராக இருந்த மனித உரிமைகள் ஆணையத்தால் அல்-கவாஜா அழைக்கப்பட்டார். இந்த அமர்வில் பேசிய அல்-கவாஜா உள்ளிட்ட ஆர்வலர்கள் குழுவிற்கு எதிராக ஊடகங்களில் ஒரு அவதூறு பிரச்சாரத்தை அரசாங்கம் வழிநடத்தியது. 2011 ஆம் ஆண்டில் ஆரம்பகால ஜனநாயக சார்பு ஆர்ப்பாட்டங்களை ஏற்பாடு செய்வதில் தீவிரமாக பங்கேற்ற பிறகு, அல்-கவாஜா கல்லூரிகள் மற்றும் மாநாடுகளில் வெளிநாட்டு பேச்சு சுற்றுப்பயணத்தை மேற்கொண்டார். இந்த சுற்றுப்பயணத்தின் போது, இவர் ஐக்கிய இராச்சியம் அரசியல்வாதிகளுடன் சந்திப்புகளை நடத்தினார். மேலும் ஜெனீவாவில் உள்ள மனித உரிமைகளுக்கான ஐக்கிய நாடுகள் மன்றம் பேசினார். ஏப்ரல் மாதம், அல்-கவாஜா உலக மன்றத்தில் பங்கேற்றார். அங்கு இவர் அப்போதைய வெளியுறவுச் செயலாளர் இலரி கிளின்டன் பேச முடிந்தது..[http://www.usislamicworldforum.org/2011-participants "2011 Participants", U.S. - Islamic World Forum, April 2011] . Retrieved 17 July 2011. பகுரைனில் ஒடுக்குமுறைக்கு எதிராக அமெரிக்கா ஒரு வலுவான நிலைப்பாட்டை எடுக்குமாறு இலரி கிளிண்டனை இவர் கேட்டுக்கொண்டார். மேலும் பகுரைன் அரசாங்கம் அமெரிக்க ஆயுதங்களைப் பயன்படுத்தி எதிர்ப்பாளர்களை ஒடுக்குவதை மேற்கோள் காட்டி, அமெரிக்கா இதனை தடுக்க வேண்டும் எனவும் வலியுறுத்தினார். மே மாதம், பகுரைனில் அரசாங்க வன்முறைகள் குறித்த தனது அனுபவங்களைப் பற்றி ஒசுலோ சுதந்திர மன்றத்திடம் பேசினார்.[http://www.bahrainrights.org/en/node/4065 "POMED Notes: “Human Rights in Bahrain”"], Bahrain Centre for Human Rights, 13 May 2011. Retrieved 17 July 2011.[http://tlhrc.house.gov/hearing_notice.asp?id=1211 "HEARING NOTICE: HUMAN RIGHTS IN BAHRAIN"], Tom Lantos Human Rights Commission, 13 May 2011 . Retrieved 17 July 2011. மே 13 அன்று, பகுரைனில் மனித உரிமைகள் குறித்த ஐக்கிய அமெரிக்கப் பேரவை நடத்தப்பட்ட விசாரணைக்கு இவர் சாட்சியம் அளித்தார்.
கேள்வி: மரியம் அல்-கவாஜா - விருதுகள் பற்றி விளக்கவும்.
பதில்: நவம்பர் 2023 இல், பிபிசி உத்வேகமளிக்கும் 100 பெண்கள் பட்டியலில் அல்-கவாஜா பெயரிடப்பட்டார்.